open-index/open-wikipedia-markdown huggingface dataset:
தமிழ் நாளிதழ்

**தமிழ் நாளிதழ்** தமிழ் மொழியில் வெளிவரும் நாளிதழ் ஆகும்.  அண்மைய செய்திகளுக்கு முக்கியத்துவம் கொடுத்து நாளிதழ்கள் வெளிவருகின்றன.  தமிழில் பத்திரிகை என்றும் செய்தித் தாள் என்றும் கூறப்படுவதுண்டு.  நாளிதழ்கள் செய்தியையும் தகவல்களையும் தமது கருத்துரையில் இருந்து வேறுபடுத்திக் காட்டுவது பத்திரிகையாளர்களின் பண்பாக கொள்ளப்படுகிறது.  

## தமிழ் நாளிதழ் வரலாறு

## பட்டியல்
### தமிழ்நாடு
* தினத்தந்தி
* தினமலர்
* தினமணி
* தினபூமி
* தினகரன்
* தீக்கதிர்
* மாலை மலர்
* தி இந்து (தமிழ் நாளிதழ்)
* அக்ரி-டாக்டர்
*சேலம் ரிப்போர்ட்ர் (எ) ரிப்போர்ட்ர்

### இலங்கை
* வீரகேசரி
* உதயன் (யாழ்ப்பாணம்)
* தினக்குரல்
* ஈழநாடு (பத்திரிகை)
* தினகரன்
* மட்டக்களப்பு ஈழநாதம்
* மெட்ரோ நியூஸ்
* வலம்புரி (நாளிதழ்)

### சிங்கப்பூர்
* தமிழ் முரசு

### மலேசியா
* தமிழ் நேசன் 
* மலேசிய நண்பன் 
* மக்கள் ஓசை 
* தினக்குரல் (மலேசியா) 
* நம் நாடு (மலேசியா)
* தமிழ் மலர்

## வெளியிணைப்பு
*தமிழ்ப் பத்திரிக்கைகளின் இணையத் தொகுப்பு

பகுப்பு:தமிழ் நாளிதழ்கள்
கலப்புப் பொருளாதாரம்

**கலப்புப் பொருளாதாரம்** என்பது ஒன்றுக்கு மேற்பட்ட பொருளாதார முறைகளின் அம்சங்களை உள்ளடக்கிய ஒரு பொருளாதார முறை ஆகும். பொதுவாக இது, தனியுடைமை மற்றும் அரசுடைமை நிறுவனங்கள் இரண்டையும் கொண்ட அல்லது முதலாளித்துவம், சோசலிசம் ஆகிய இரண்டினதும் கூறுகளைக்கொண்ட அல்லது சந்தைப் பொருளாதாரம், திட்டமிட்ட பொருளாதாரம் இரண்டினதும் கலப்பாக அமைந்த ஒரு பொருளாதாரம் ஆகும்.

கலப்புப் பொருளாதாரம் என்பதற்கு "ஒரு" வரைவிலக்கணம் கூறமுடியாது. ஆனால் கலப்புப் பொருளாதாரத்தோடு தொடர்புடைய அம்சங்களாகப் பின்வருவனவற்றைக் குறிப்பிட முடியும்: மையப்படுத்தப்பட்ட பொருளாதாரத் திட்டமிடலுடன் கூடிய ஓரளவு தனியார் பொருளியல் சுதந்திரம். இப் பொருளாதாரத் திட்டமிடல், சூழலியம், சமுதாய நலம் தொடர்பான தலையீடு ஆகவோ, சில உற்பத்திச் சாதனங்களை அரச உடைமையாக வைத்திருத்தல் என்பவற்றை உள்ளடக்கலாம்.

## மேற்கோள்கள்

பகுப்பு:பொருளாதார முறைமைகள்
அணுக்கரு அளவு

**[[அணுக்கரு]]வின் அளவு** (*Nuclear size*) அதன் ஆரத்தினால் தரப்படும். அணுக்கருவின் ஆரம் 10^{-15} மீ முதல் 10^{-15} மீ வரை இருக்கும் என ஏர்னெஸ்ட் ரதர்போர்ட்டின் சிதறல் ஆய்வு எடுத்துக் காட்டியது. அணுக்கருவின் ஆரம் (R) அதன் திணிவு எண்ணில் (A) தங்கியுள்ளது. அது பின்வரும் எண்மானச் சமன்பாட்டினால் கொடுக்கப்படுகிறது:

R = r_0 A^{1/3}

இங்கு,
:A = திணிவு எண் (புரோத்தன்களினதும் (Z) நியூத்திரன்களினதும் (N) மொத்த எண்ணிக்கை),

:r_0 = 1.25 fm = 1.25 x 10^{-15} மீ.

மாறிலி r_0 ஆனது அணுக்கரு மாதிரிகளைப் பொறுத்து .2 பெர்மிகளினால் (fm) மாறக்கூடியது.

:1 பெர்மி (fm) = 10^{-15} மீ

மேலும் கோளம் ஒன்றின் கனவளவு அதன் r^{3} இற்கு நேர் விகிதமாக இருப்பதால், மேற்குறிப்பிட்ட சமன்பாட்டின் படி, அணுக்கருவின் கனவளவு அதன் நிறை எண் A இற்கு நேர்விகிதமாக உள்ளது. எனவே, அணுக்கரு அடர்த்தி அண்ணளவாக மாறிலியாக இருக்கும்.

பகுப்பு:அணுக்கருவியல்

## மேற்கோள்கள்
கின்யருவாண்டா மொழி

**கின்யருவாண்டா மொழி** (Kinyarwanda) ருவாண்டாவின் மூன்று ஆட்சி மொழிகளில் ஒன்றாகும். பாண்டு மொழிக் குடும்பத்தைச் சேர்ந்த இம்மொழியை 7 மில்லியனுக்கு மேல் மக்கள் பேசுகின்றனர். உகாண்டாவின் தெற்கு பகுதியிலும் கொங்கோ மக்களாட்சிக் குடியரசின் கிழக்கு பகுதியிலும் சில மக்கள் இம்மொழியை பேசுகின்றனர்.

புருண்டியின் ஆட்சி மொழி கிருண்டியை பேசும் மக்களுக்கு கின்யருவாண்டாவை ஓர் அளவு புரியும்.

## மேற்கோள்கள்


பகுப்பு:பாண்டு மொழிகள்
பகுப்பு:ருவாண்டா
கிருண்டி மொழி

**கிருண்டி மொழி** (Kirundi) புருண்டியின் இரண்டு ஆட்சி மொழிகளில் ஒன்றாகும். பாண்டு மொழிக் குடும்பத்தைச் சேர்ந்த இம்மொழியை கிட்டத்தட்ட 4.6 மில்லியன் மக்கள் பேசுகின்றனர். உகாண்டா, கொங்கோ மக்களாட்சிக் குடியரசு, தான்சானியா ஆகிய நாடுகளில் சில பகுதிகளில் மக்கள் இம்மொழியை பேசுகின்றனர்.

ருவாண்டாவின் ஆட்சி மொழி கின்யருவாண்டாவை பேசும் மக்களுக்கு கிருண்டியை ஓர் அளவு புரியும்.

பகுப்பு:பாண்டு மொழிகள்
பகுப்பு:புருண்டி
சோமாலி மொழி

**சோமாலி மொழி** (af Soomaali) சொமாலியாவின் ஆட்சி மொழியாகும். ஆப்பிரிக்க-ஆசிய மொழிக்குடும்பத்தில் குஷிட்டிக் குறுங்குடும்பத்தில் சேர்ந்த இம்மொழியை 10-20 மில்லியன் மக்கள் தாய்மொழியாக பேசுகின்றனர். கிழக்கு எதியோப்பியா, சிபூட்டி, யெமென், கென்யா ஆகிய நாடுகளில் வசிக்கும் சோமாலியர்களும் இம்மொழியை பேசுகின்றனர்.

பகுப்பு:குஷிட்டிக் மொழிகள்
பகுப்பு:சோமாலியா
மோர்கன் சுவாங்கிராய்

**மோர்கன் ரிச்சார்ட் சுவாங்கிராய்** (*Morgan Richard Tsvangirai*;  மார்ச் 10, 1952 - பெப்ரவரி 14, 2018) என்பவர் சிம்பாப்வேயின் ஒரு பிரபல தொழிற்சங்கத் தலைவரும், மனித உரிமை ஆர்வலரும் ஆவார். சனநாயக மாற்றத்துக்கான இயக்கம் என்ற முக்கிய எதிர்க்கட்சியின் தலைவராகவும் இருக்கிறார். இக்கட்சியே ஏப்ரல் 2008 இல் இடம்பெற்ற நாடாளுமன்றத் தேர்தலில் பெரும்பான்மையான இடங்களைக் கைப்பற்றியது. 2002 இல் இடம்பெற்ற அதிபார் தேர்தலில் ரொபேர்ட் முகாபேயுடன் அதிபர் தேர்தலில் போட்டியிட்டு தோற்றார். பின்னர் ஏப்ரல் 2008 இல் இடம்பெற்ற அதிபருக்கான முதற் சுற்றுப் போட்டியில் முன்னணியில் இருந்தாலும் அதிகாரபூர்வ முடிவுகளின்படி அவரால் பெரும்பான்மையைப் பெறமுடியவில்லை. நாட்டில் முகாபே ஆதரவாளர்களினால் தேர்தல் வன்முறைகள் இடம்பெற்றமையைக் காரணம் காட்டி ஜூன் 27 இல் இடம்பெற்ற இரண்டாம் சுற்று வாக்கெடுப்பில் இவர் போட்டியில் இருந்து விலகுவதாக அறிவித்தார். தேர்தல் சுதந்திரமாக இடம்பெறாது என அவர் குற்றம் சாட்டினார்.

## மேற்கோள்கள்

## வெளி இணைப்புகள்
*MDC web site 

பகுப்பு:சிம்பாப்வே அரசியல்வாதிகள்
பகுப்பு:1952 பிறப்புகள்
பகுப்பு:2018 இறப்புகள்
பகுப்பு:புற்றுநோயால் இறந்தவர்கள்
அமர்நாத்

thumb|right|200px|புனித குடைவரையில் பனிக்கட்டி உருவில் சிவலிங்கம்
**அமர்நாத் குடைவரைகள்** (*Amarnath caves*; இந்தி: अमरनाथ गुफा) இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில் 3,888 மீட்டர்  உயரத்தில் அமைந்துள்ள ஒரு முக்கிய இந்துக் குடைவரை கோயில் ஆகும். இக்கோயில் 5,000 ஆண்டு பழமையானதாகவும் இந்து புராண காலத்தில் மிக முக்கியமானதாகவும் கருதப்படுகிறது.

அமர்நாத் ஆசிரமத்தின் உட்புறத்தில் சிவலிங்கம் ஒன்றின் பனிக்கட்டிச் சிலை அமைந்துள்ளது. இச்சிலை மே முதல் ஆகஸ்ட் வரையான காலங்களில் உருகி மீண்டும் உருப்பெறுகிறது. இந்த லிங்கமானது சந்திரனின் வளர், மற்றும் தேய் காலங்களுக்கு ஏற்ப உரு மாறுவதாக குறிப்பிடப்படுகிறது.

இந்துப் புராணங்களின் படி இங்கு தான் சிவன் வாழ்வின் இரகசியங்களை பார்வதிக்குத் தெரிவித்ததாகக் கூறப்படுகின்றது. பார்வதி, மற்றும் பிள்ளையார் பனிச்சிலைகளும் இங்கு உள்ளன.

இக்குகை 3,888 மீட்டர் உயரத்திலும், ஸ்ரீநகரில் இருந்து கிட்டத்தட்ட 141 கி.மீ. தூரத்திலும் அமைந்துள்ளது. இஸ்லாமியத் தீவிரவாதிகளின் திடீர்த் தாக்குதல்களுக்கு இலக்காகலாம் என்ற காரணத்தினால் இக்கோயில் இந்திய இராணுவத்தினர் தீவிர கண்காணிப்பில் உள்ளது. எனவே இந்திய அரசின் முன் அனுமதியைப் பெற்றே இங்கு செல்ல வேண்டும்.

இந்த இடம் 51 சக்தி பீடங்களில் தேவியின் தொண்டைப் பகுதி விழுந்த இடமாகும்.

## படத்தொகுப்பு

Image:Amarnath_Yatra_Camp.jpg|அமர்நாத் யாத்திரை
Image:Pandals_in_service_to_pilgrims.jpeg|யாத்ரிகர்களுக்கு உணவு வழங்கும் முகாம்கள்
Image:Snow_Bridge_in_Chandanwari.jpg|லித்தர் ஆறு மேலுள்ள பனி, அமர்நாத் செல்லும் வழியிலுள்ள சந்தன்வாரி பகுதி


## இதனையும் காண்க
* ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்

## மேற்கோள்கள்

## வெளி இணைப்புகள்
* 'அமர்நாத் கோயிலை 500 ஆண்டுக்கு முன்பு அடையாளம் கண்ட இஸ்லாமியர்'
*அமர்நாத் யாத்திரை... வழி, வசதிகள்
*அமர்நாத் குகையை அடைவதற்கு முன்பு 7 விடயங்கள்
*  அமர்நாத் யாத்ரீகர்களுக்கு பி.எஸ்.என்.எல் வழங்கும் சிறப்பு சிம் கார்டுகள்
* Virtual Lord Shiva Darshan and pilgrimage with videos and images
* The temple's homepage managed by the temple trust
* Amarnath Virtual Tours with Gallery
* Jammu and Kashmir tourism page 
* Amarnath Yatra Route 
* Amarnath Cave Yatra Temple Jammu Kashmir 

பகுப்பு:இந்தியக் குடைவரைக் கோயில்கள்
பகுப்பு:இந்து யாத்திரைத் தலங்கள்
பகுப்பு:சக்தி பீடங்கள்
பகுப்பு:சம்மு காசுமீரில் உள்ள இந்துக் கோயில்கள்
பகுப்பு:சிவன் கோயில்கள்
பகுப்பு:ஜம்மு காஷ்மீரில் சுற்றுலா
இயல்புரிமை

**இயல்புரிமை** (natural right) என்பது உலகம்தழுவிய உரிமைகள் தொடர்பான ஒரு கருத்துருவாகும். இந்த உரிமை, சட்டங்களிலோ நம்பிக்கைகளிலோ தங்கியிராமல் உயிரினங்களுக்கு இயல்பாகவே அமைந்தது எனப்படுகின்றது. இயல்புரிமைக் கோட்பாட்டில் இருந்து பெறப்பட்ட இயற்கை விதிக் கோட்பாட்டின் உள்ளடக்கம் இயற்கையாக முடிவாக்கப்படுவதால் இது உலகம் முழுதும் பொருந்துகிறது. ஐரோப்பாவில் அறிவொளிக் (Enlightenment) காலத்தில், இயற்கை விதி, அரசர்களின் தெய்வீக உரிமைகளுக்கு எதிராக இருந்ததுடன், இதுவே செந்நெறிக்காலக் குடியரசிய அடிப்படையில், சமூக ஒப்பந்தம், நேர்ச் சட்டம், அரசு என்பவற்றை நிறுவுவதை நியாயப்படுத்தும் ஒரு வாதமாகவும் விளங்கியது. மாறாக, இயல்பு உரிமைக் கருத்துரு, இத்தகைய அமைப்புகள் இருப்பதை எதிர்த்து வாதிடுவதற்கும் அராசகவாதிகளால் பயன்படுத்தப்பட்டது.

இயல்புரிமை என்பது அதனை அரசுகளோ அல்லது சமுதாயமோ நடைமுறைப்படுத்தா விட்டாலும் அது இயல்பாகவே இருப்பதாகக் கருதப்படும். ஆனால், சட்டம்சார்ந்த உரிமை என்பது மக்களின் நன்மைக்காக அரசினாலோ, சமுதாயத்தினாலோ உருவாக்கப்படுகிறது. எது இயல்புரிமை எது சட்ட உரிமை என்பது மெய்யியலிலும், அரசியலிலும் ஒரு முக்கியமான கேள்வியாகும். இக் கருத்துருவை விமர்சிப்பவர்கள், மனிதனுக்கு உள்ள எல்லா உரிமைகளுமே சட்ட உரிமைகள்தான் என்கிறார்கள். கருத்துருவை ஆதரிப்பவர்களோ அமெரிக்க விடுதலைப் பிரகடனம், உலக மனித உரிமைகள் சாற்றுரை என்பன இயல்புரிமையை ஏற்றுக்கொள்வதனால் ஏற்படும் பயனை விளக்குகின்றன என்கின்றனர்.

மனித உரிமை என்பதன் எண்ணக்கரு இயல்புரிமையில் இருந்து பெறப்பட்டதாகும். சிலர் இவ்விரண்டும் ஒன்றையே குறிக்கின்றன என்கின்றனர். வேறு சிலரோ இயல்புரிமையுடன் தொடர்புபடுத்தப்படும் சில அம்சங்களை விலக்கிவைப்பதற்காக இவ்விரு சொற்களும் வெவ்வேறு பொருள்களைக் குறிக்கவேண்டும் என்கின்றனர். இயல்புரிமை என்பது, அரசு அல்லது வேறு பன்னாட்டு அமைப்புக்களின் அதிகாரத்தினால் இல்லாமலாக்க முடியாத தனியொருவருடைய உரிமை எனக் கருதப்படுகிறது. மனிதன் அல்லாத ஏனைய விலங்குகளுக்கும் இயல்புரிமை உண்டு என்னும் எண்ணம், 20 ஆம் நூற்றாண்டில், மெய்யியலாளர்கள், சட்ட அறிஞர்கள் போன்றோரிடையே பிரபலமானது.

## மேற்கோள்கள்

பகுப்பு:மெய்யியல்
பகுப்பு:மனித உரிமைகள்
சென் ஜோன்ஸ் அம்பியூலன்ஸ்

**சென் ஜோன்ஸ் அம்பியூலன்ஸ்** அல்லது **சென் ஜான்ஸ் ஆம்பியூலன்ஸ்** பல்வேறு நாடுகளில் முதலுதவி, முதலுதவிப் பயிற்சிகள் மற்றும் ஆம்பியூலன்ஸ் சேவையை வழங்கும் ஓர் பன்னாட்டு அமைப்பு ஆகும். இவ்வமைப்பானது 1877 இல் இங்கிலாந்தில் சென் ஜோன்ஸ் ஆம்பியூலன்ஸ் அசோசியேயசன் இடம் இருந்து உருவாகியது ஆகும்.

பகுப்பு:பன்னாட்டு அமைப்புகள்
பகுப்பு:மருத்துவம்
மொபுட்டு செசெ செக்கோ

thumb|left|180px|Mobutu (1973)

**மொபுட்டு செசெ செக்கோ ந்குக்கு ங்பந்து வ ச பாங்கா** (Mobutu Sese Seko Nkuku Ngbendu wa za Banga, அக்டோபர் 14, 1930-செப்டம்பர் 7, 1997) 1965 முதல் 1997 வரை சயீர் நாட்டின் குடியரசுத் தலைவர் ஆவார். சயீர் ஜூன் 1960இல் பெல்ஜியம் இடம் இருந்து விடுதலை வந்ததுக்கு பிறகு பிரதமர் பத்திரிசு லுமும்பா மொபுட்டுவை இராணுவத் தலைவராக அறிவித்தார். ஆனாலும் செப்டம்பர் 1960இல் மொபுட்டு இராணுவ புரட்சி மேற்கொண்டு லுமும்பாவை அரசு பதவியில் இருந்து கலைத்து இவரே பிரதமர் பதவியில் ஏறினார். 1967இல் இவரின் அரசியல் கட்சி, மக்களின் புரட்சி இயக்கம் தொடங்கி 1990 வரை இக்கட்சி மட்டுமே ஆட்சியில் ஒழுங்கான கட்சியாக இருந்தது. முதலாம் காங்கோ போரில் லோரான்-டெசிரே கபீலா இவரை பதவியிலிருந்து கலைத்தார்.

மொபுட்டு தலைவராக இருக்கும்பொழுது நாட்டு பொருளாதாரத்திலிருந்து $5 பில்லியன் திருடியுள்ளார்.

பகுப்பு:ஆப்பிரிக்க அரசுத்தலைவர்கள்
பகுப்பு:காங்கோ மக்களாட்சிக் குடியரசு மக்கள்
பகுப்பு:1930 பிறப்புகள்
பகுப்பு:1997 இறப்புகள்
பகுப்பு:20-ஆம் நூற்றாண்டு குற்றவாளிகள்
மெதடிசம்

**மெதடிசம்** அல்லது **மெதடிஸ்தம்** (*Methodism*) என்பது கிறிஸ்தவ மதப்பிரிவான சீர்திருத்தத் திருச்சபைகளின் (*protestant*) ஒரு பிரிவினர் ஆவர். 18ம் நூற்றாண்டில் பிரித்தானியாவில் இம்மதப்பிரிவு தோன்றியது. முதன் முதலில் ஆங்கிலிக்கத் திருச்சபையைச் சேர்ந்த யோன் உவெசுலி என்ற மதகுருவானவர் மெதடிச மதக் கொள்கையைப் பரப்பினர். இதனால் இம்மதக் கொள்கை பொதுவாக **உவெசுலிய மெதடிசம்** எனவும் அழைக்கப்படுகிறது. ஜான் வெஸ்லி இம்மதத்தை ஆங்கிலிக்கத் திருச்சபையின் போட்டிக் குழுவாகவே இதனை உருவாக்கினார். மெதடிசத்தைப் பின்பற்றும் ஆங்கிலிக்கர்கள் *மெதடிஸ்துகள்* என அழைக்கப்படுகின்றனர். 18ம் நூற்றாண்டில் தோன்றிய மெதடிசத்தில் வேல்சிய மெதடிஸ்துகளும் உள்ளனர்.

## மேற்கோள்கள்

## வெளி இணைப்புகள்
* உலக மெதடிஸ்த கவுன்சில் 
* பிரித்தானிய மெதடிஸ்த திருச்சபை
உரிமை

சட்டமெய்யியல், சட்டம் ஆகியவற்றில், **உரிமை (Rights)** என்பது, ஒரு பண்பட்ட சமுதாயத்தில், சட்டப்படி அல்லது ஒழுக்கநெறிப்படி; செயல், பொருள், ஏற்றுக்கொள்ளல் என்பவை தொடர்பில்; செய்தல் அல்லது செய்யாமல் இருத்தல், பெறுதல் அல்லது பெறாமல் இருத்தல் என்பவற்றுக்கான உரித்து ஆகும். உரிமைகள் மக்களிடையேயான தொடர்பாடலுக்கான விதிகளாக அமைவதால், அவை தனிமனிதர் மீதும், குழுக்கள் மீதும் கடமைகளையும் கட்டுப்பாடுகளையும் விதிக்கின்றன. எடுத்துக் காட்டாக ஒருவருக்கு வாழும் உரிமை உண்டெனில், மற்றவர்களுக்கு அவரைக் கொல்லும் சுதந்திரம் கிடையாது.

உரிமைகள் குறித்த மிகப் பிந்திய கருத்துருக்கள், எல்லாம் தழுவிய சமத்துவ நோக்கம் கொண்டவை. அதாவது, எல்லோருக்கும் சம உரிமை என்பவை. உரிமைகள் தொடர்பாக தற்காலத்தில் இரண்டு முக்கியமான கருத்துருக்கள் நிலவுகின்றன. ஒன்று, இயல்புரிமை என்னும் கருத்துரு ஆகும். இது, சில உரிமைகள் இயற்கையாக அமைந்தவை அதில் எந்த மனித சக்தியும் முறையாக மாற்றம் செய்ய முடியாது என்கிறது. இரண்டாவது, சட்ட உரிமை என்னும் கருத்துரு. இது, உரிமை என்பது சமுதாயத்தால் ஆக்கப்படுவதும், அரசுகளால் நடைமுறைப்படுத்தப்படுவதும், மாற்றங்களுக்கு உட்படக்கூடியதுமான மனித உருவாக்கம் என்கிறது.

மாறாக, பெரும்பாலான முற்காலத்து உரிமை தொடர்பான கருத்துருக்கள் படிமுறை அமைப்புக் கொண்டவை. இவற்றின்படி, தகுதி அடிப்படையில் மனிதர்களுக்கு வெவ்வேறு விதமான உரிமைகள் வழங்கப்பட்டிருந்தன. சிலருக்கு மற்றவர்களிலும் அதிகமான உரிமைகள் வழங்கப்பட்டது..

பகுப்பு:சட்டம்

## மேற்கோள்கள்
நிக்கொலா சார்கோசி

**நிக்கொலா சார்கோசி** (*Nicolas Sarkozy*, ( — (முழுப்பெயர்:நிக்கொலா பால் ஸ்டெஃப்னெ சார்கோசி தெ நாகி-போக்சா) பிறப்பு: ஜனவரி 28, 1955 பிரான்சின் (23-வது) முன்னால் அதிபரும் அண்டோராவின் இளவரசரும் ஆவார். மே 16, 2007 இல் இடம்பெற்ற அதிபர் தேர்தலில் வெற்றி பெற்றார்.

அதிபராக பொறுப்பேற்கும் முன்னர் பிரான்சின் யூனியன் ஃபார் அ பாபுலர் மூவ்மென்ட் கட்சியின் தலைவராக விளங்கினார். ஜாக் சிராக் ஆட்சியில் 2002 முதல் 2004 வரை உள்துறை அமைச்சராகவும் பின்னர் 2004 -2005 ஆண்டுகளில் நிதி அமைச்சராகவும் 2005-2007 காலத்தில் மீண்டும் உள்துறை அமைச்சராகவும் பொறுப்பேற்றிருந்தார். 1983 முதல்2002 வரை பிரான்சின் மிகுந்த செல்வம் கொழிக்கும் நகர்ப்புறமான நியுலி-சுர்-சீன் (Neuilly-sur-Seine) மேயராகவும் பணியாற்றியுள்ளார்.முந்தைய ராலி ஃபார் ரிப்ப்ளிக் கட்சி ஆட்சி புரிந்த பான்சுவா மித்தரோந்த் (François Mitterrand) அதிபராட்சியில் வரவுசெலவு அமைச்சராகவும் இருந்துள்ளார்.

பிரெஞ்சுப் பொருளாதாரத்திற்கு புத்துயிர் ஊட்ட சார்கோசி விரும்பினார். வேலை ஒழுங்கை மீட்கவும், சகிப்புத்தன்மையை வளர்க்கவும் புதிய முயற்சிகளை மேற்கொண்டார். ஐக்கிய இராச்சியத்துடனான (entente cordiale)உறவையும்  ஐக்கிய அமெரிக்காவுடனான உறவையும் வலுப்படுத்த உறுதி பூண்டிருந்தார்

பாரிசின் எலிசீ அரண்மனையில் 2 பிப்ரவரி 2008 அன்று கார்லா புரூனியுடன் காதல் திருமணம் புரிந்தார்.

## மேற்கோள்கள்

## வெளி இணைப்புகள்

* “Hosing Sarkozy" an article in the TLS by Sudhir Hazareesingh, November 28, 2007
* ''Interview after One Month in Office in Le Figaro, 07.06.2007'' 

பகுப்பு:பிரெஞ்சு அரசியல்வாதிகள்
பகுப்பு:பிரெஞ்சு அரசுத் தலைவர்கள்
பகுப்பு:1955 பிறப்புகள்
பகுப்பு:வாழும் மக்கள்
பாண்டியாபுரம்

**பாண்டியாபுரம்** என்பது தென்காசி மாவட்டம், சங்கரன் கோவில் வட்டம், மேலநீலிதநல்லூர் ஊராட்சி ஒன்றியம் வெள்ளாளங்குளம் ஊராட்சி மன்றத்திற்கு உட்பட்ட இரண்டாம் நிலை ஊராட்சி ஆகும்.

## பெயர்க்காரணம்
பாண்டிய மன்னர் இவ்வூரை அமைத்தமையால் இப்பெயர் பெற்றது

பகுப்பு:தென்காசி மாவட்டத்திலுள்ள கிராமங்கள்
நில மானிய முறைமை

வேட்டையாடி குழுக்களாக திரிந்த மனிதன், பின்னர் வேளாண்மை கற்றுக் கொண்டான். வேளாண்மையின் பலனாக ஊர், நகர கட்டமைப்புக்கள் எழுந்தன. இக்கட்டமைப்புகளின் மிகவும் பரவலான வடிவமே **நிலக்கிழாரியம்** (feudalism). இது **நிலமானிய முறை** என்றும் வழங்கப்படுகிறது. உழவுக்கு முதலான நிலத்தை உரிமைப்படுத்திக்கொண்ட நிலக் கிழார்கள் பெரும்பான்மை மக்களின் உழைப்பைப் பெற்று கூலி வழங்கி ஒழுங்குபடுத்தியதே **நிலக்கிழாரியம்** (*feudalism*). இந்தியாவில் இது பல ஊர்களில் நடைமுறையில் இருக்கின்றது. இந்த நடைமுறை, நிலத்தின் உரிமையை குமுகாய அமைப்பின் ஊடாக தனியுடமையாக்கி மாற்றான் உழைப்பின் பயனை அனுபவிக்கும் நீதியற்ற தன்மைக்கு இட்டுச் சென்றது என்பது இன்று கண்கூடு. நிலமானிய முறை மத்திய கால ஐரோப்பாவில் பரவலாகக் காணப்பட்டது. இந்தக் காலகட்டத்தில் அரசனைக் காட்டிலும் பிரபுக்களிடம் அதிக அதிகாரம் உருவாகியது.

## மேற்கோள்கள்

பகுப்பு:பொருளாதார முறைமைகள்
திறந்த சந்தை

**திறந்த சந்தை** எனப்படுவது வாங்குவோரும் -விற்போரும், அவர்களின் பொருட்களையும் -சேவைகளையும் சுமூக இணக்கப்பாட்டிற்கு அமைய, வாங்கி விற்கும் ஏற்பாட்டை குறிக்கிறது. திறந்த சந்தையின் வரையரையின் படி,வாங்குபவர்களையும் - விற்பவர்களையும்  எந்தவிதமான ஏமாற்றுதலுக்கும் வற்புறுத்தலுக்கும் ஆட்படுத்த கூடாது. இந்த பொருளாதார சூழலில், பொருட்களின் விலை உற்பத்திக்கும் , தேவைக்கும்  ஏற்ப நிர்ணயிக்கப்படுகிறது. விலை என்பது ஒரு பொருளின் உற்பத்தி அளவை மறைமுகமாக காட்டுகிறது. பொருளை வாங்குபவர்களின் எண்ணிக்கை மாறவில்லை, எனினும் உற்பத்தி  குறைந்து  விட்டது என்றால், அதன் விலை  உயர்வடையக்கூடும். இதனால், வாங்குபவர்களின் எண்ணிக்கை குறையும். ஏன்னெனில், சில  வாங்குபவர்கள் இதனை அதிகம் என்று எண்ணலாம். யாருக்கு, அது மிக-மிக தேவையோ , அதை  அதிக விலையில் வாங்கலாம். ஆதலால் , தேவையும்- உற்பத்தியும் இணங்க  உள்ளன.

## இவற்றையும் பாக்க
* :en:Market economy

## மேற்கோள்கள்

பகுப்பு:திறந்த சந்தைப் பொருளாதாரம்
காந்தியப் பொருளாதாரம்

**காந்திய பொருளாதாரம்** கிராமத்தை அடிப்படை அலகாகக் கொண்டது. தன் நிறைவு, சுய சார்பு, கூட்டுச் செயற்பாடு, பொது நலம், சமத்துவம் ஆகியவற்றை முன்நிறுத்துகின்றது. சுற்றுசூழல் சார்ந்த, கைத்தொழில் சார்ந்த பொருளாதார அமைப்பையும் வலியுறுத்துகின்றது.

காந்திய பொருளாதார முறை தொழில் நுட்பத்துக்கு எதிரானது என்ற ஒரு விமர்சனம் உண்டு.  எல்லா மனிதரையும் ஒருங்கே உயர்த்திச் செல்லும், சூழலியல் விளைவுகளை இயன்றவரை புரிந்து செயற்படும் தொழில் நுட்பங்களுக்கு காந்தியப் பொருளாதாரம் எதிரானது அல்ல என்பதே காந்தியச் சிந்தனையின் சரியான புரிந்தலாக இருக்கும் (ஆதாரம் தேவை).

## இவற்றையும் பாக்க
* :en:Gandhian economics

## மேற்கோள்கள்

பகுப்பு:பொருளாதார முறைமைகள்
பகுப்பு:காந்தியம்
மரபுப் பொருளாதாரம்

**மரபுப் பொருளாதாரம்** பழங்குடிகளின் காடு, வயல், கடல் சார்ந்த எளிமையான பொருளாதார முறையைக் குறிக்கும்.  எடுத்துக்காட்டாக அந்தமான் பழங்குடிகள், அமெசான் பழங்குடிகள், சில ஆப்பிரிக்கப் பழங்குடிகள் ஆகியோர் ஓரளவுக்கு இன்றும் இம்முறையிலெயெ வாழ்கின்றனர்.

இவர்களின் கலாச்சார வளர்ச்சி இன்மை, கடின குறுகிய வாழ்க்கை இவ் வழிமுறையின் வரம்புகள் (limits) எனலாம்.

பகுப்பு:பொருளாதார முறைமைகள்
போக்குவரத்து அடையாளங்களுக்கும் சமிக்கைகளுக்குமான வியன்னா உடன்படிக்கை

**போக்குவரத்து அடையாளங்களுக்கும் சமிக்கைகளுக்குமான வியன்னா உடன்படிக்கை** எனப்படுவது சாலைப் போக்குவரத்து பயண நடமாட்டத்தையும் பாதுகாப்பையும் மேம்படுத்துவதற்கு உதவும் நோக்குடன் ஏற்படுத்தப்பட்ட அகில உலக உடன்படிக்கை ஆகும்.  இந்த உடன்படிக்கையின் படி அகில உலக சாலை அடையாளங்கள், போக்குவரத்து விளக்குகள், சாலை குறியீடுகள் தரப்படுத்தப்பட்டன.  இந்த உடன்படிக்கை United Nations Economic and Social Council ஆல்   வியன்னாவில்  7 October 1968 to 8 November 1968 காலப்பகுதியில் ஏற்பாடு செய்யப்பட்ட UNESC Conference on Road Traffic ஏற்றுக்கொள்ளப்பட்டு 6 June 1978 அமுலுக்கு வந்தது.  

## விதிகள்
### போக்குவரத்து அடையாளங்கள்
In article 2 the convention classes all road signs into a number of categories (A - H):
* A எச்சரிக்கை அடையாளங்கள்
* B Priority signs (எ.கா விட்டுக்கொடுத்தல் அடையாளம்)
* C ஒழுங்குபடுத்து அடையாளம் :en:Prohibitory traffic sign
* D Mandatory signs
* E தகவல் அடையாளங்கள்
* F வழிகாட்டி அடையாளங்கள்
* H Additional panels

### சாலை விளக்குகள்

பகுப்பு:போக்குவரத்து அடையாளங்கள்
பகுப்பு:ஆஸ்திரியாவின் ஒப்பந்தங்கள்
பகுப்பு:அல்பேனியாவின் ஒப்பந்தங்கள்
பகுப்பு:அசர்பைஜானின் ஒப்பந்தங்கள்
பகுப்பு:பகுரைனின் ஒப்பந்தங்கள்
பகுப்பு:பெல்ஜியமின் ஒப்பந்தங்கள்
பகுப்பு:பொசுனியா எர்செகோவினாவின் ஒப்பந்தங்கள்
பகுப்பு:சிலியின் ஒப்பந்தங்கள்
பகுப்பு:குரோவாசியாவின் ஒப்பந்தங்கள்
பகுப்பு:கியூபாவின் ஒப்பந்தங்கள்
பகுப்பு:சைப்பிரசின் ஒப்பந்தங்கள்
பகுப்பு:செக்கோசிலோவாக்கியாவின் ஒப்பந்தங்கள்
பகுப்பு:டென்மார்க்கின் ஒப்பந்தங்கள்
பகுப்பு:இடாய்ச்சு மக்களாட்சிக் குடியரசின் ஒப்பந்தங்கள்
பகுப்பு:எசுத்தோனியாவின் ஒப்பந்தங்கள்
பகுப்பு:பின்லாந்தின் ஒப்பந்தங்கள்
பகுப்பு:பிரான்சின் ஒப்பந்தங்கள்
பகுப்பு:சியார்சியாவின் ஒப்பந்தங்கள்
பகுப்பு:கிரேக்க நாட்டின் ஒப்பந்தங்கள்
பகுப்பு:இந்தியாவின் ஒப்பந்தங்கள்
பகுப்பு:இத்தாலியின் ஒப்பந்தங்கள்
பகுப்பு:கோட் டிவாரின் ஒப்பந்தங்கள்
பகுப்பு:கசக்கஸ்தானின் ஒப்பந்தங்கள்
பகுப்பு:குவைத்தின் ஒப்பந்தங்கள்
பகுப்பு:கிர்கிசுத்தானின் ஒப்பந்தங்கள்
பகுப்பு:லாத்வியாவின் ஒப்பந்தங்கள்
பகுப்பு:லைபீரியாவின் ஒப்பந்தங்கள்
பகுப்பு:லிதுவேனியாவின் ஒப்பந்தங்கள்
பகுப்பு:லக்சம்பர்க்கின் ஒப்பந்தங்கள்
பகுப்பு:மல்தோவாவின் ஒப்பந்தங்கள்
பகுப்பு:மொண்டெனேகுரோவின் ஒப்பந்தங்கள்
பகுப்பு:மொரோக்கோவின் ஒப்பந்தங்கள்
பகுப்பு:நைஜீரியாவின் ஒப்பந்தங்கள்
பகுப்பு:நோர்வேயின் ஒப்பந்தங்கள்
பகுப்பு:பாக்கித்தானின் ஒப்பந்தங்கள்
பகுப்பு:போர்த்துகலின் ஒப்பந்தங்கள்
பகுப்பு:சான் மரீனோவின் ஒப்பந்தங்கள்
பகுப்பு:செனிகலின் ஒப்பந்தங்கள்
பகுப்பு:செர்பியா மொண்டெனேகுரோவின் ஒப்பந்தங்கள்
பகுப்பு:சீசெல்சின் ஒப்பந்தங்கள்
பகுப்பு:சிலோவாக்கியாவின் ஒப்பந்தங்கள்
பகுப்பு:சுலோவீனியாவின் ஒப்பந்தங்கள்
பகுப்பு:சுவீடனின் ஒப்பந்தங்கள்
பகுப்பு:சுவிட்சர்லாந்தின் ஒப்பந்தங்கள்
பகுப்பு:தஜிகிஸ்தானின் ஒப்பந்தங்கள்
பகுப்பு:மத்திய ஆப்பிரிக்கக் குடியரசின் ஒப்பந்தங்கள்
பகுப்பு:செக் குடியரசின் ஒப்பந்தங்கள்
பகுப்பு:நெதர்லாந்தின் ஒப்பந்தங்கள்
பகுப்பு:பிலிப்பீன்சின் ஒப்பந்தங்கள்
பகுப்பு:மாக்கடோனியக் குடியரசின் ஒப்பந்தங்கள்
பகுப்பு:சோவியத் ஒன்றியத்தின் ஒப்பந்தங்கள்
பகுப்பு:ஐக்கிய அரபு அமீரகத்தின் ஒப்பந்தங்கள்
பகுப்பு:தூனிசியாவின் ஒப்பந்தங்கள்
பகுப்பு:துருக்மெனிஸ்தானின் ஒப்பந்தங்கள்
பகுப்பு:உசுபெக்கிசுத்தானின் ஒப்பந்தங்கள்
பகுப்பு:வியட்நாமின் ஒப்பந்தங்கள்
பகுப்பு:மேற்கு செருமனியின் ஒப்பந்தங்கள்
பகுப்பு:யுகோசுலாவியாவின் ஒப்பந்தங்கள்
பகுப்பு:சாம்பியாவின் ஒப்பந்தங்கள்
தாகித்தி

**தாகித்தி** அல்லது **தாயித்தி** (*Tahiti*) என்பது பசிபிக் பெருங்கடல் பகுதியில் பிரெஞ்சு பொலினீசியாவில் அமைந்துள்ள விண்ட்வார்ட் தீவுக் கூட்டத்தில் உள்ள மிகப் பெரிய தீவாகும். பிரெஞ்சுப் பொலினீசியாவின் பொருளாதார, அரசியல், பண்பாட்டு மையமாக இத்தீவு விளங்குகிறது. எரிமலை வெடிப்பினால் உருவாகிய இத்தீவு பவளப் பாறைகளை சுற்றிவரக் கொண்ட பெரும் மலைகளைக் கொண்டுள்ளது. இத்தீவின் மக்கள் தொகை 2012 கணக்கெடுப்பின் படி 183,645 ஆகும். பிரெஞ்சுப் பொலினீசியாவில் மக்கள் அடர்த்தி கூடிய தீவு இதுவாகும். பிரெஞ்சுப் பொலீனீசியாவின் மொத்த மக்கள் தொகையில் 68.5% விழுக்காட்டினர் தாகித்தியில் வாழ்கின்றனர். இதன் தலைநகரம் பப்பியேட்டி ஆகும்.

## வரலாறு
தாகித்தியில் பொலினேசியர்கள் கிபி 300 முதல் 600 ஆண்டளவில் இருந்து தொங்கா, மற்றும் சமோவா ஆகிய நாடுகளில் இருந்து வந்ததாகக் கருதப்படுகிறது.

1606 இல் முதன் முதலில் ஸ்பெயின் நாட்டுக் கப்பல் முதன் முதலில் இங்கு வந்தது. ஆனாலும் அவர்கள் இத்தீவில் குடியேறுவது பற்றிக் கவலைப்படவில்லை. அதன் பின்னர் சூன் 18, 1767 இல் சாமுவேல் வாலிஸ் தலைமையில் ஆங்கிலேயர்கள் வந்தனர். இத்தீவின் அமைதியான சூழலும் உள்ளூர் மக்களின் அன்பான உபசரிப்பும் ஆங்கிலேயரை மிகவும் கவர்ந்தது. ஆங்கிலேயரைத் தொடர்ந்து ஏப்ரல் 1768 இல் பிரெஞ்சு நாடுகாண் பயணி லூயி-அண்டன் டி போகன்வில் இங்கு தரையிறங்கினார்.

[thumb|left|270px|[செப்டம்பர் 9, 1842 இல் டுப்பேட்டி தௌவார்ஸ் தாகித்தியைக் கைப்பற்றினான்.]]
ஜூன் 2, 1769 இல் கப்டன் ஜேம்ஸ் குக் இங்கு வந்து ஆகஸ்ட் 9 வரை தங்கியிருந்தான். அக்காலத்தில் இத்தீவின் மக்கள் தொகை 50,000 ஆக இருந்தது. பல ஐரோப்பியக் கப்பல்கள் இதன் பின்னர் இங்கு வந்து போயின. ஐரோப்பியர்களின் வருகை இங்குள்ள மக்கள் வாழ்க்கை நிலையையும் பாதிக்க ஆரம்பித்தது. அவர்கள் தம்முடன் பல நோய்களையும் இங்கு கொண்டு வந்தனர். இதனால் இத்தீவின் மக்கள் தொகை பெருமளவில் குறைய ஆரம்பித்தது. 1797 இல் மக்கள் தொகை 16,000 ஆகக் குறைந்தது. அதன் பின்னர் 6,000 ஆகக் குறைந்தது.

1842 இல், தாகித்தியின் அரசியாக இருந்த நான்காம் பொமாரே என்பவள் இத்தீவை பிரான்சின் காப்பாட்சியாக அமைக்கச் சம்மதித்தாள். பிரெஞ்சு அட்மிரல் "டுப்பேட்டி தௌவார்ஸ்" தலைமையில் 1843 இல் பல பிரெஞ்சு மாலுமிகளுடன் தாகித்தியில் இறங்கி அந்நேரம் பிரித்தானிய ஆளுநரைக் கைது செய்து நாட்டை விட்டுத் துரத்தினான்.

thumb|200px|left|தாகித்தியப் பெண்கள் (1891)
எனினும் தாகித்தியர்களுக்கும் பிரெஞ்சுக்களுக்கும் இடையில் 1847 ஆம் ஆண்டு வரையில் போர் நீடித்தது. இத்தீவு ஜூன் 29, 1880 வரையில் ஒரு பிரெஞ்சுக் காப்பாட்சியாக இருந்து ஜூன் 29 இல் ஐந்தாம் பொமரே மன்னன் நாட்டின் இறைமையை விட்டுக் கொடுத்து பிரான்சிடம் முழுமையாக ஒப்படைத்தான். 1946 முதல் தாகித்தி உட்பட முழு பிரெஞ்சு பொலினீசியாவும் பிரெஞ்சு கடல்கடந்த பிராந்தியமாக ஆக்கப்பட்டன. தாகித்தியர்கள் அனைவருக்கும் பிரெஞ்சுக் குடியுரிமை வழங்கப்பட்டது. 2003, பிரெஞ்சு பொலினீசியா பிரெஞ்சு கடல்கடந்த சமூகம் என்ற நிலைக்கு மாற்றப்பட்டது.

thumb|right|350px|தாகித்தியக் கடற்கரை

## மேற்கோள்கள்

## வெளி இணைப்புகள்
* தாகித்தி சுற்றுலாத் துறை
* பிரெஞ்சு பொலினீசியாவின் வரைபடம் 
* சிஐஏ தரவுநூல் 

பகுப்பு:பிரெஞ்சு பொலினீசியா
பகுப்பு:பசிபிக் பெருங்கடல் தீவுகள்
எச்சரிக்கை அடையாளம்

**எச்சரிக்கை அடையாளம்** எனப்படுவது சாலைப் போக்குவரத்தின் போது அபாயங்களை எச்சரிக்கை செய்து அமைக்கப்பட்டிருக்கும் போக்குவரத்து அடையாளம் ஆகும்.  

அனேக நாடுகளில் முக்கோண வடிவில், தடிப்பான சிகப்பு எல்லைக் கோடிட்டு, வெள்ளைப் பின்புலத்தில் கறுப்பு குறியீடுகள் இடப்பட்டு இருக்கும்.  சில நாடுகளில் பின்புலம் மஞ்சள் (Amber) ஆகவும் இருக்கலாம்.  சீனாவில் எல்லைக் கோடு கறுப்பாகவும் பின்புலம் மஞ்சளாகவும் இருக்கும்.

ஐக்கிய அமெரிக்க, கனடா, மெக்சிக்கோ, ஆஸ்திரேலியா, யப்பான், மலேசியா, பிலிப்பைன்ஸ் ஆகிய நாடுகளில் இவை சாய்சதுர வடிவில், தடிப்பான கறுப்பு எல்லைக் கோடிட்டு, மஞ்சள் பின்புலத்தில் கறுப்பு குறியீடுகள் இடப்பட்டிருக்கும்.  

## மேற்கோள்கள்

பகுப்பு:போக்குவரத்து அடையாளங்கள்
ஒழுங்குபடுத்து அடையாளம்

**ஒழுங்குபடுத்து அடையாளம்** எனப்படுவது சாலைப் போக்குவரத்தை ஒழுங்குபடுத்தும் நோக்குடன் அமைக்கப்பட்டிருக்கும் அவசியம் கடைபிடிக்க வேண்டிய அல்லது கட்டுப்பட வேண்டிய போக்குவரத்து அடையாளம் ஆகும்.  பொதுவாக இவை மீறப்பட்டால் ஓட்டுனர் தண்டனையை ஏற்கவேண்டி நேரிடும்.   

பகுப்பு:போக்குவரத்து அடையாளங்கள்
விட்டுக்கொடுத்தல் அடையாளம்

சாலைப் போக்குவரத்தில் விட்டுக்கொடுத்தல் அடையாளம் இருக்கும் இடத்தில் ஓட்டுனர் மெதுவாகச் சென்று, தேவைப்படின் நின்று முறை வழியை விட்டுக்கொடுத்து செல்ல வேண்டும்.  ஆங்கிலத்தில் yield (Canada, Ireland, and the United States) or give way (many[weasel words] Commonwealth countries) என்று எழுதப்பட்டிருக்கும்.  


Image:Italian traffic signs - dare precedenza.svg|Give way sign used in most ஐரோப்பாan countries, Canada, Israel and Chile
Image:Sweden road sign B1.svg|The yield sign used in Sweden, Serbia, குரோவாசியா, Slovenia, Finland, and போலந்து
Image:UK traffic sign 602.svg|Australian, New Zealand, British and Singaporean give way sign (New Zealand signs use red lettering)
Image:Australia road sign R1-3.svg|Australian and New Zealand give way sign at a roundabout
Image:IE road sign RUS-026G.svg|Géill Slí (Yield) sign in Irish. Used only in Gaeltacht areas, in the rest of the country sign reads "Yield" or (older signs) "Yield Right of Way"

Image:Taiwan_road_sign_Art059.png|Yield Sign in Taiwan in traditional Chinese with dimensions in centimetres
Image:Taiwan_road_sign_Art059.1-1994.png|English supplemental plate under a Yield Sign in Taiwan with dimensions in centimetres
Image:Yellow yield.jpg|An old embossed yellow yield sign in rural Vermont
 

பகுப்பு:போக்குவரத்து அடையாளங்கள்
வழிகாட்டி அடையாளம்

right|250px
**வழிகாட்டி அடையாளம்** எனப்படுவது சாலைப் போக்குவரத்தின் போது ஓட்டுனருக்கு உதவும் வண்ணம் அமைக்கப்படிருக்கும் போக்குவரத்து அடையாளம் ஆகும். ஊர்களின் சாலைகளின் பெயர்கள், வெளியேற்றப் பாதைகள், சாலைகளுக்கிடையேயான தூரம் போன்ற தகவல்களையும் வழிகாட்டி அடையாளங்கள் காட்டும். இவை பொதுவாக நீள் செவ்வகம் வடிவில், பச்சைப் பின்புலத்தில், வெள்ளை எழுத்துக்களால் எழுதப்பட்டிருக்கும். 

## மேலும் பார்க்க
* இந்தியாவின் சாலைவிதி அறிகுறிகள்

பகுப்பு:போக்குவரத்து அடையாளங்கள்
பகுப்பு:சாலைப் போக்குவரத்து
நிற்க அடையாளம்

**நிற்க அடையாளம்** ஒரு போக்குவரத்து அடையாளம் ஆகும். இது பொதுவாக சாலைச் சந்திகளில் இருக்கும். எல்லா வேளைகளிலும் முற்றிலும் நின்று, பாதை வெறுமையான பின் செல்லலாம்.


File:Vienna_Convention_road_sign_B2a.svg|B2a
File:Vienna Convention road sign B2b-V1.svg|B2b
File:Vienna Convention road sign B2b-V2.svg|சிறு மாற்றத்துடன் B2b
File:Vienna Convention road sign B2b-V3.svg|சிறு மாற்றத்துடன் B2b
File:Vienna Convention road sign B2b-V4.svg|சிறு மாற்றத்துடன் B2b

## உலகம் முழுவதும் நிற்க அடையாளங்கள்

Image:Argentina road sign R27.svg|அர்கெந்தீனா
File:MUTCD_R1-1.svg|ஆத்திரேலியா, கனடா, அமெரிக்க ஐக்கிய நாடு
Image:Bhutan stop sign.svg|பூட்டான்
Image:BN road sign - Stop.svg|புரூணை
Image:Brasil R-1.svg|பிரேசில்
File:Cambodia road sign R3-01.svg|கம்போடியா
Image:CA-QC road sign P-010-fr.svg|கனடா
Image:Nunavut Stop Sign SVG.svg|கனடா (இனுக்ரிருற் மொழி)
Image:CL road sign RPI-2.svg|சிலி
Image:CN road sign 禁 1.svg|சீனா
Image:Cuban Stop Sign.svg|கியூபா
Image:Ethiopian Stop Sign.svg|எத்தியோப்பியா
Image:Hong Kong road sign 101.svg|ஆங்காங்
Image:Iran road sign - stop.svg|ஈரான்
Image:Stad Irish stop sign.jpg|அயர்லாந்து(ஐரிய மொழி)
Image:Israel road sign 302.svg|இசுரேல்
Image:Japan road sign 330-B.svg|யப்பான்
Image:Stopsign Jordan 01.jpg|
Image:Laos stop sign.svg|லாவோஸ் (இலவோத்திய மொழி)
Image:Libyan stop sign.svg|லிபியா
File:Malaysia road sign RP1.svg|மலேசியா
Image:MX road sign SR-6.svg|மெக்சிக்கோ
Image:3.5 Mongolian road sign.svg|மங்கோலியா
Image:MA road sign 201 (Arabic).svg|மொரோக்கோ
Image:MA road sign 201 (Arabic and Berber).svg|மொரோக்கோ
File:Myanmar stop sign.svg|மியான்மர்
Image:Nepal road sign A1.svg|நேபாளம்
Image:STOP-DUR sign in North Cyprus.JPG|வடக்கு சைப்பிரசு
File:North Korean stop sign.svg|வட கொரியா
Image:Pakistan - Stop Sign.svg|பாக்கித்தான்
Image:Papua New Guinea stop sign.svg|பப்புவா நியூ கினி
Image:Singapore road sign - Mandatory - Stop.svg|சிங்கப்பூர்
Image:KR road sign 227.svg|தென் கொரியா
Image:Taiwan road sign f1.svg|சீனக் குடியரசு
Image:Thailand road sign บ-1.svg|தாய்லாந்து
Image:Tonga - STOP sign.svg|தொங்கா
Image:Turkey road sign TT-2.svg|துருக்கி
Image:AE road sign 301.svg|ஐக்கிய அரபு அமீரகம்
Image:Cherokee stop sign.png|அமெரிக்க ஐக்கிய நாடு (Cherokee Nation)
Image:Sáë'he't stop sign in Seneca.jpg|thumb|அமெரிக்க ஐக்கிய நாடு (Seneca Nation)
Image:MUTCD-PR R1-1.svg|[அமெரிக்க ஐக்கிய நாடு ([புவேர்ட்டோ ரிக்கோ)
File:Vanuatu stop sign.svg|வனுவாட்டு


## மேலும் பார்க்க
* எண்கோணம்
* சாலை போக்குவரத்து பாதுகாப்பு
* சுற்றுச்சந்தி
* வழிகாட்டி அடையாளம்
* எச்சரிக்கை அடையாளம்
* விட்டுக்கொடுத்தல் அடையாளம்

## மேற்கோள்கள்

பகுப்பு:போக்குவரத்து அடையாளங்கள்
பகுப்பு:அமெரிக்கக் கண்டுபிடிப்புகள்
தகவல் அடையாளம்

**தகவல் அடையாளம்** என்பது, பயனாளர்களுக்குத் தகவல்களை வழங்குவதற்கான அறிவிப்புப் பலகைகள் எனலாம். இது, ஒரு உண்மை, அல்லது ஒரு நிலைமை அல்லது ஒரு பண்பின் இருப்பை அறிவுறுத்துகின்றது. தகவல் அடையாளங்கள் பல்வேறு நோக்கங்களுக்காகப் பயன்படுவதுடன், பல்வேறுபட்ட வகைகளாகவும் அமைகின்றன. சாலைப் போக்குவரத்தின் போது, எரிபொருள், உணவு, தங்குமிடம், தகவல் பெறும் இடம், மருத்துவமனை போன்றவை இருக்குமிடங்களை ஓட்டுனருக்கு அறிவுறுத்தும் வண்ணம் அமைக்கப்படிருக்கும் போக்குவரத்து அடையாளங்களும் தகவல் அடையாளங்களே. இது தவிர, பெரிய அங்காடித் தொகுதிகள், மருத்துவமனைகள், பொது அலுவலகங்கள், போக்குவரத்து நிலையங்கள், பொதுப் பூங்காக்கள் போன்ற மக்கள் கூடும் இடங்களிலும் தகவல் அடையாளங்கள் பயன்படுகின்றன. தகவல் அடையாளங்கள் பல்வேறு பொருட்களால் ஆனவையாகவும், பலவகையான தொழில்நுட்பங்களைப் பயன்படுத்துவனவாகவும் உள்ளன. தகவல்களைக் கொடுப்பதற்காக இவற்றில் எழுத்துக்களை அல்லது வரையக் குறியீடுகளைப் பயன்படுத்துகின்றனர்.

முன்னர் மரப் பலகைகள், உலோகத் தகடுகள் போன்றவற்றில் எழுத்துக்களையோ படங்களையோ மையினால் வரைந்து தகவல் அடையாளங்களாகப் பயன்படுத்தினர். காலப்போக்கில் புதுப் புது நுட்பங்கள் உள்வாங்கப்பட்டு அடையாளங்கள் வடிவமைக்கப்பட்டன. தற்காலத்தில் மின்னணுத் தகவல் அடையாளங்கள் பரவலாகப் பயன்பாட்டில் உள்ளன.

## குறிப்புகள்

## இவற்றையும் பார்க்கவும்
* போக்குவரத்து அடையாளம்
* எண்ணிம அடையாளம்

பகுப்பு:போக்குவரத்து அடையாளங்கள்
பகுப்பு:தகவல் அடையாளங்கள்
செப்டம்பர் 2008

**செப்டம்பர் 2008**, 2008 ஆம் ஆண்டின் ஒன்பதாவது மாதமாகும். இம்மாதம் ஒரு திங்கட்கிழமை ஆரம்பித்து 30 நாட்களின் பின்னர் ஒரு செவ்வாய்க்கிழமை முடிவடையும். தமிழ் நாட்காட்டியின் படி புரட்டாதி மாதம் செப்டம்பர் 17 புதன்கிழமை தொடங்கி அக்டோபர் 16 வியாழக்கிழமையில் முடிவடைகிறது.

## சிறப்பு நாட்கள்
* செப்டம்பர் 1 - ரமலான் நோன்பு ஆரம்பம் 
* செப்டம்பர் 3 - விநாயகர் சதுர்த்தி
* செப்டம்பர் 9 - ஆவணி மூலம்
* செப்டம்பர் 11 - பாரதியார் நினைவு
* செப்டம்பர் 12 - ஓணம்
* செப்டம்பர் 12 - வாமன ஜெயந்தி
* செப்டம்பர் 30 - நவராத்திரி விரதம் ஆரம்பம்

## நிகழ்வுகள்

## இறப்புகள்
* செப்டம்பர் 8 - குன்னக்குடி வைத்தியநாதன், வயலின் இசைக்கலைஞர் (பி. 1935)
* செப்டம்பர் 10 - வி. கே. கானமூர்த்தி, ஈழத்து நாதசுரக் கலைஞர் (பி. 1948)
* செப்டம்பர் 21 - டி. பி. விஜயதுங்கா, இலங்கையின் 4வது ஜனாதிபதி (பி. 1922)
* செப்டம்பர் 30 - ஜே. பி. ஜெயரத்தினம், சிங்கப்பூர் அரசியல்வாதி (பி. 1926)
----

பகுப்பு:2008
அக்டோபர் 2008

**அக்டோபர் 2008**, 2008 ஆம் ஆண்டின் பத்தாவது மாதமாகும். இம்மாதம் ஒரு புதன்கிழமை ஆரம்பித்து 31 நாட்களின் பின்னர் ஒரு வெள்ளிக்கிழமை முடிவடையும். தமிழ் நாட்காட்டியின் படி ஐப்பசி மாதம் அக்டோபர் 17 வெள்ளிக்கிழமை தொடங்கி நவம்பர் 15 சனிக்கிழமையில் முடிவடைகிறது.

## சிறப்பு நாட்கள்
* அக்டோபர் 1 - ரம்ழான்
* அக்டோபர் 2 - காந்தி ஜெயந்தி
* அக்டோபர் 8 - சரஸ்வதி பூசை
* அக்டோபர் 9 - விஜயதசமி
* அக்டோபர் 9 - கேதாரகௌரி விரதம்
* அக்டோபர் 27 - தீபாவளி
* அக்டோபர் 30 - கந்தசஷ்டி ஆரம்பம்

## நிகழ்வுகள்

## இறப்புகள்

பகுப்பு:2008
நவம்பர் 2008

**நவம்பர் 2008**, 2008 ஆம் ஆண்டின் பதினோராம் மாதமாகும். இம்மாதம் ஒரு சனிக்கிழமை ஆரம்பித்து 30 நாட்களின் பின்னர் ஒரு ஞாயிற்றுக்கிழமை முடிவடையும். தமிழ் நாட்காட்டியின் படி கார்த்திகை மாதம் நவம்பர் 16 ஞாயிற்றுக்கிழமை தொடங்கி நவம்பர் 15 திங்கட்கிழமையில் முடிவடைகிறது.

## சிறப்பு நாட்கள்
* நவம்பர் 2 - கல்லறைத் திருநாள்
* நவம்பர் 4 - கந்தசஷ்டி
* நவம்பர் 20 - ஆறுமுக நாவலர் குருபூசை

## நிகழ்வுகள்

## இறப்புகள்

பகுப்பு:2008
விண்டோசு 3.0

விண்டோசு 3.0 விண்டோசு குடும்ப இயங்குதளத்தில் 3ஆவது அங்கத்துவர் ஆவார். இது 22 மே 1990 இல் வெளிவந்தது. இதுவே பெருமளவு பயனர்களை கவர்ந்த முதலாவது விண்டோஸ் இயங்குதளம் ஆகும். வரைகலைப் பணிச்சூழலில் ஆப்பிள் மாக்கிண்டோஷ் மற்றும் அமிகா ஆகியவற்றின் பிரதான போட்டியாளர் ஆக தன்னை நிலை நிறுத்திக் கொண்டது. விண்டோஸ் 3.1 இதன் வழிவந்த அடுத்த இயங்குதளம் ஆகும். 

## வசதிகள்
விண்டோஸ் 3.0 இயங்குதளம் ஆனது விண்டோஸ் 2.1x இன் வழிவந்ததாகும். இந்த இயங்குதளத்தில் பயனர் இடைமுகத்தில் பெருமளவு மாற்றங்களும் வினைத்திறனாக தற்காலிக நினைவகத்தை (ராம்) 286 எனப் பொதுவாக அறியப்படும் இண்டெல் 80286 மற்றும் 386 எனப் பொதுவாக அறியப்படும் இண்டெல் 386 (கையாளுவதற்கான வழிவகைகளும் மேம்படுத்தப்பட்டது.

## கணினியின் ஆகக்குறைந்த தேவைகள்
விண்டோஸ் 3.0 இயங்குதளத்தின் ஆகக்குறைந்த அதிகாரப் பூர்வத் தேவைகளானது. 
*8086/8088 செயலி அல்லது அதனிலும் மேம்பட்ட செயலி
*640 கிலோ வழமையான நினைவகம்
*ஆகக்குறைந்தது 6-7 மெகாபைட் இடவசதியுள்ள வன்வட்டு.
*CGA/EGA/VGA/Hercules/8514/a வீடியோ காட் மற்றூம் அதனுடன் ஒத்திசைவான மானிட்டர்.
*மைக்ரோசாப்ட் உடன் ஒத்திசைவான சுட்டி (மவுஸ்) பரிந்துரைக்கப்படுகின்றது. 

பகுப்பு:விண்டோசு இயக்கு தளங்கள்

பகுப்பு:தனியுடைமை இயக்கு தளங்கள்
டிசம்பர் 2008

**டிசம்பர் 2008**, 2008 ஆம் ஆண்டின் பன்னிரண்டாவது (கடைசி) மாதமாகும். இம்மாதம் ஒரு திங்கட்கிழமை ஆரம்பித்து 31 நாட்களின் பின்னர் ஒரு புதன்கிழமை முடிவடையும். தமிழ் நாட்காட்டியின் படி மார்கழி மாதம் டிசம்பர் 16 செவ்வாய்க்கிழமை தொடங்கி ஜனவரி 13 செவ்வாய்க்கிழமையில் முடிவடைகிறது.

## சிறப்பு நாட்கள்
* டிசம்பர் 6 - குரு பெயர்ச்சி
* டிசம்பர் 9 - பக்ரீத், ஹஜ்ஜுப் பெருநாள்
* டிசம்பர் 11 - திருக்கார்த்திகை
* டிசம்பர் 11 - பாரதியார் பிறந்த நாள்
* டிசம்பர் 25 - கிறிஸ்துமஸ்
* டிசம்பர் 27 - அனுமன் ஜெயந்தி
* டிசம்பர் 30 - ஹிஜிரி ஆண்டு பிறப்பு

## நிகழ்வுகள்

## இறப்புகள்

----

பகுப்பு:2008
பீட்டா சிதைவு

**பீட்டா சிதைவு** அல்லது **பீட்டா தேய்வு** (*Beta decay*) என்பது கதிரியக்கச் சிதைவின் ஒரு வடிவமாகும். இச்சிதைவின் போது பீட்டா துகள் (இலத்திரன் அல்லது பொசித்திரன்) வெளியேறுகின்றது. இலத்திரன் வெளியேற்றத்தின் போதான தேய்வு ***' எனவும், பொசித்திரன் வெளியேற்றத்தின் போதான தேய்வு ***' எனவும் அழைக்கப்படுகிறது.

## சிதைவு
thumb|left| சிதைவு
 தேய்வில், மெலிதான இடைத்தாக்கம் (weak interaction) நியூத்திரனை () புரோத்தன் () ஆக மாற்றுகின்றது. இத்தேய்தலின் போது ஒரு இலத்திரனையும் () எதிர்நியூத்திரீனோவையும் (*antineutrino*, ) வெளிவிடுகின்றது.:

:

## சிதைவு
[thumb|left|200px| சிதைவுக்கான [ஃபெயின்மான் வரைபடம்.]]

 சிதைவின் போது, புரோத்தனை நியூத்திரனாகவும், ஒரு பொசித்திரனாகவும் (), ஒரு நியூத்திரினோ () ஆகவும் மாற்றுவதற்கு ஆற்றல் தேவைப்படுகிறது:

:

பகுப்பு:கதிரியக்கம்
இந்திய பாரம்பரிய அறிவியல் மையம்

**இந்திய பாரம்பரிய அறிவியல் மையம்** சென்னையைத் தலைமையகமாகக் கொண்டு இயங்கும் ஓரு தன்னார்வத் தொண்டு நிறுவனம் ஆகும்.  இந்த அமைப்பின் முக்கிய நோக்கு: "பாரம்பரிய அறிவியல் முறைகள் இன்றைய வாழ்க்கைக்கு எந்த அளவுக்கு பொருத்தமானவை என்பதை ஆராய்வதும் பாரம்பரிய அறிவியல் சார்ந்த நடைமுறைக்கு உகந்த பயன்பாட்டு உத்திகளை உருவாக்குவதும்" ஆகும்.  இந்த நிறிவனத்தின் இணையத் தளம் தமிழிலும் இருப்பது ஒரு சிறப்பு.  

## வெளி இணைப்புகள்
* இந்திய பாரம்பரிய அறிவியல் மையம் 

பகுப்பு:தமிழர் தொழில்நுட்பம்
பகுப்பு:இந்திய அமைப்புகள்
வஸ்தோக் 1

**[[வஸ்தோக் திட்டம்|வஸ்தோக்]] 1** (*Vostok 1*,  என்பது உலகின் முதலாவது மனித விண்வெளிப்பறப்பு ஆகும். வஸ்தோக் என்னும் சொல் ரஷ்ய மொழியில் *கிழக்கு* என்னும் பொருள் கொண்டது. இவ்விண்கலம் வஸ்தோக் 3கேஏ என்னும் ஏவுகலம் மூலம் 1961 ஆம் ஆண்டு ஏப்ரல் 12 ஆம் நாள் விண்ணில் செலுத்தப்பட்டது. சோவியத் ஒன்றியத்தினால் ஏவப்பட்ட இவ் விண்கலம் யூரி ககாரின் என்ற முதல் விண்வெளிப்பயணியை ஏற்றிச் சென்றது. முதன் முதலாக ஒரு மனிதன் விண்வெளிக்குப் பயணித்ததும், சுற்றுப்பாதையுள் நுழைந்ததும் வஸ்தோக் 1 திட்டத்தின் மூலமே ஆகும். வஸ்தோக் 1,  சோவியத் விண்வெளித் திட்டத்தைச் சேர்ந்த ஏவுகணை அறிவியலாளர்களான செர்கே கொரோல்யோவ், கெரிம் கெரிமோவ் ஆகியோரால் வடிவமைக்கப்பட்டது.

## பயணம்

1961 ஏப்ரல் 12ல் விண்ணில் செலுத்தப்பட்ட வஸ்தோக் 1 விண்கலம் 27400 கிலோமீட்டர் வேகத்தில் சென்றது. கடல் மட்டத்திலிருந்து 327 கி.மீ. உயரத்தில் சென்று பூமியைச் சுற்றியது விண்கலத்தில் பயணம் செய்த யூரி சுகாரின் பூமியை ஒரு முறை வலம் வந்தார். பின்பு விண்கலத்தில் இருந்து வெளியேறி பாராசூட்டின் உதவியால் தரை இறங்கினார். இந்த விண்கலப் பயணம் 108 நிமிடத்தில் முடிந்தது. இந்த விண்கலப் பயணம் விண்வெளியில் மனிதன் உயிர்வாழ்தல் இயலும் என்று நிறுபித்தது.

## இவற்றையும் காண்க
* ஆலன் செப்பர்டு
* கல்பனா சாவ்லா
* ராகேஷ் சர்மா

## ஆதாரங்கள்


## வெளி இணைப்புகள்

பகுப்பு:சோவியத் விண்வெளிப் பயணங்கள்
மனித விண்வெளிப்பறப்பு

[thumb|300px|[எட்வார்டு ஹிக்கின்ஸ் வைட்|எட்வார்டு வைட் ஜெமினி 4 பயணத்தின்போது விண்நடை பயில்கிறார்.]]
**மனித விண்வெளிப்பறப்பு** என்பது, மனிதப் பணிக்குழுவினரும் சில சமயங்களில் பயணிகளையும் கொண்ட விண்வெளிப்பறப்புக்கள் ஆகும். இந்த இயல்பு, இயந்திரங்களால் இயக்கப்படும் விண்வெளிப்பறப்பிலிருந்தும், தொலைவில் இருந்து இயக்கப்படும் பறப்புக்களில் இருந்தும், மனித விண்வெளிப்பறப்பை வேறுபடுத்துகின்றது. தற்போதைய நிலையில் (2008), அமெரிக்க விண்வெளிப் பயணத் திட்டம், ரஷ்ய சோயூஸ் திட்டம், சீன சென்சூ திட்டம் என்பன மட்டுமே முனைப்பாக மனித விண்வெளிப்பறப்புக்களை நடத்தியுள்ளன.

## மனித விண்வெளிப்பறப்பின் தொடக்க முயற்சிகள்
கிறிஸ்து ஆண்டுகளின் தொடக்க காலத்தில் கிரேக்கரான லூசியான் என்பவர் விண்வெளிப்பறப்புப் பற்றிய *உண்மை வரலாறுகள்* (True Histories) என்னும் நூல் ஒன்றை எழுதினார். இந்நூல் சூரியனுக்கும், சந்திரனுக்கும் சென்றது பற்றிய புழுகுகளும், நம்பமுடியாத கதைகளும் கொண்ட ஒரு பயணக்கதை ஆகும். இன்று இதைக் கடந்த கால மக்களின் ஒரு கற்பனையாகப் புறந்தள்ளி விடலாம். ஆனாலும், அக்கால மக்களிடையே விண்வெளி பற்றியும், விண்வெளிப்பயணம் பற்றியும் ஆர்வத்தைத் தூண்டியது என்ற அளவில் இந் நூல் குறிப்பிடத்தக்கது ஆகும்.

1638 ஆம் ஆண்டில் இங்கிலாந்தைச் சேர்ந்த கிறிஸ்தவ எழுத்தாளரான வில்க்கின்ஸ் என்பவர் சந்திரப் பயணம் பற்றி நூலொன்றை எழுதியதுடன், அதற்கான நான்கு வழிமுறைகள் குறித்தும் குறிப்பிட்டார். 1945 ஆம் ஆண்டில் அமெரிக்க எழுத்தாளரான ஹேர்பர்ட் எஸ், சிம் என்பவர் சீனாவில் நிலவிய பழங்கதை ஒன்று பற்றிக் குறிப்பிட்டுள்ளார். இதன்படி சீனாவில், மிங் மரபுக் காலத்தின் தொடக்கத்தில் வாழ்ந்த அறிவியலாளரான வான் ஹூ என்பவர் வாணங்களின் உதவியுடன் விண்வெளிக்குச் செல்ல முயன்றாராம். 47 வாணங்களை ஒரு இருக்கையுடன் பிணைத்து அதில் இருந்தபடியே வாணங்களைக் கொழுத்தினாராம். புகை மண்டலத்துடன் இருக்கை மேலே கிளம்பியது. மேலே போன வான் ஹூ திரும்பவில்லை என்பது கதை.

## வரலாறு
மனித வெண்வெளிப்பறப்பு 1961 ஆம் ஆண்டு ஏப்ரல் 12 ஆம் நாள் யூரி ககாரின் என்னும் ரஷ்யரை ஏற்றிச் சென்ற வஸ்தோக் 1 என்னும் விண்கலப் பறப்புடன் தொடங்கியது. இது சோவியத் ஒன்றியத்தினால் ஏவப்பட்டது. 1963 ஜூன் 16 ஆம் நாள், சோவியத் ஒன்றியத்தினால் ஏவப்பட்ட வஸ்தோக் 6 என்னும் இன்னொரு கலம் விண்வெளிக்குச் சென்ற முதல் பெண்ணான வலன்டீனா தெரஸ்கோவாவை ஏற்றிச் சென்றது. இவ்விரு விண்கலங்களுமே வஸ்தோக் 3கேஏ என்னும் ஏவுகணை மூலம் ஏவப்பட்டன. சோவியத் ஒன்றியத்தைச் சேர்ந்த அலெக்சி லியோனொவ் என்பவரே முதலில் விண்வெளியில் நடந்தவராவார். 1965 ஆம் ஆண்டு மார்ச் 8 ஆம் நாள் தான் சென்ற வஸ்ஹோத் 2 என்னும் கலத்தில் இருந்து வெளியேறி இவர் இச் சாதனையை நிகழ்த்தினார். சுவெட்லானா சவீத்ஸ்கயா என்பவரே இது போன்ற சாதனையை நிகழ்த்திய முதல் பெண் ஆவார். இது 1984ஆம் ஆண்டு ஜூலை 25 ஆம் நாள் நிகழ்ந்தது.

பகுப்பு:விண்வெளிப் பயணம்
வஸ்தோக் 2

**[[வஸ்தோக் திட்டம்|வஸ்தோக்]] 2** ஒரு சோவியத் விண்வெளித் திட்டம் ஆகும். இது, நீண்டநேர நிறையில்லா நிலையில் உடலில் ஏற்படக்கூடிய தாக்கங்களை அறிவதற்காக கெர்மன் டிட்டோவ் என்னும் விண்வெளிப்பயணியை ஒரு முழு நாள் புவியின் சுற்றுப்பாதையில் வைத்திருந்தது. யூரி ககாரினைப் போலன்றி, டிட்டோவ் சிறிது நேரம் விண்கலத்தைத் தனது கட்டுப்பாட்டில் இயக்கினார். 

ஒரு விண்வெளி நோய், சூடாக்கி ஒன்று சரிவர இயங்காமல் வெப்பநிலை 6.1 °ச (43 °ப) வுக்கு இறங்கியமை, சேவைக்கலத்தில் இருந்து, மீள்கலம் உரிய முறையில் பிரிய முடியாதிருந்தமை போன்ற பிரச்சினகளின் மத்தியிலும், இத் திட்டம் பெருமளவு வெற்றியாகவே முடிந்தது. வஸ்ஹோத் திட்டம் உருவாக்கப்பட்டபோது மீள்கலம் அழிக்கப்பட்டது. 

2008 ஆண்டு வரை, டிட்டோவோ மிகவும் குறைந்த வயதில் விண்வெளி சென்றவராக இருந்து வருகிறார். கலம் ஏவப்பட்டபோது இவருக்கு 26 வயதிலும் ஒரு மாதம் குறைவாகும்.

பகுப்பு:சோவியத் விண்வெளிப் பயணங்கள்
வஸ்தோக் 3

**வஸ்தோக் 3** என்பது, சோவியத் விண்வெளித் திட்டத்தின் ஒரு பகுதியாகும். வஸ்தோக் 3, வஸ்தோக் 4 ஆகிய இரண்டும் ஒரு நாள் இடைவெளியில் ஏவப்பட்டன. ஒன்றுக்கு மேற்பட்ட மனிதரை ஏற்றிய விண்கலங்கள் ஒரே நேரத்தில் சுற்றுப்பாதையில் இருந்தது இதுவே முதல் முறை ஆகும். இத்தகைய ஒரு நிலைமையைக் கையாள்வது குறித்துக் கற்றுக்கொள்வதற்கு, சோவியத் விண்வெளித் திட்டக் கட்டுப்பாட்டாளர்களுக்கு இது ஒரு நல்ல வாய்ப்பாக அமைந்தது. 

வஸ்தோக் 3, அட்ரியன் நிக்கொலாயேவால் இயக்கப்பட்டது. வஸ்தோக் 4 விண்கலம், வஸ்தோக் 3 கலத்துக்கு அண்மையில் சுற்றுப்பாதையில் நுழைந்தபோது அதைக் கண்டு, நிக்கொலாயேவ் பூமிக்கு அறிவித்தார். இரு கலங்களிலும் இருந்த விண்வெளிவீரர்களும் வானொலி மூலம் தொடர்பு கொண்டனர். இதுவே இரு விண்கலங்களிடையே இடம்பெற்ற முதலாவது தொடர்பாகவும் அமைந்தது. நிக்கொலாயேவ் வஸ்தோக் 3 இலிருந்து எடுத்த நிகழ்படமே சுற்றுப்பாதையில் இருந்து பூமியை வண்ண நிகழ்படமாக எடுத்த முதல் நிகழ்வாகவும் அமைந்தது.  

## பயணக்குழு

* அட்ரியன் நிக்கொலாயேவ்

### பின்புலக்குழு

* வலரி எஃப். பைக்கோவ்ஸ்கி

### Reserve பயணக்குழு

* போரிஸ் வொல்யானோவ்

பகுப்பு:சோவியத் விண்வெளிப் பயணங்கள்
வஸ்தோக் 4

**வஸ்தோக் 4** என்பது சோவியத் விண்வெளித் திட்டத்தின் ஒரு பகுதியாகும். வஸ்தோக் 3 ஏவப்பட்ட ஒரு நாளில் இதுவும் ஏவப்பட்டது. இதன்மூலம், ஒரே நேரத்தில் இரு மனிதரை ஏற்றிய விண்கலங்கள் சுற்றுப்பாதையில் இருந்த முதல் நிகழ்வு ஏற்பட்டது. இக் கலத்தில் விண்வெளிவீரர் பவெல் பொப்போவிச் பயணம் செய்தார். இரு விண்கலங்களும் பூமியைச் சுற்றியபோது இரு கலங்களும் 5 கிலோ மீட்டர் இடைவெளிக்குள் நெருங்கி வந்ததுடன், இரு கலங்களுக்கும் இடையில் வானொலித் தொடர்பும் நடைபெற்றது. 

இத் திட்டம் பெரும்பாலும் திட்டமிட்டபடியே நடைபெற்றாலும், வஸ்தோக் 4 இன் உயிர்காப்பு முறைமை சரியாக இயங்காததால் வெப்பநிலை 10 °ச வரை இறங்கியது. பொப்போவிச் கொடுத்த சமிக்ஞை ஒன்றை, அவர் விரைவாகக் கலத்தைப் பூமிக்குக் கொண்டு வருமாறு கேட்டதாகப் பிழையாகப் புரிந்து கொண்ட தரைக் கட்டுப்பாட்டு நிலையத்தினர், வஸ்தோக் 4 இன் பறப்பைத் திட்டமிட்டதற்கு முன்னதாகவே முடிவுக்குக் கொண்டுவந்தனர். இத் திட்டத்தின் மீள்கலம் மாஸ்கோவில் உள்ள அருங்காட்சியகம் ஒன்றில் வைக்கப்பட்டுள்ளது. எனினும் இது வஸ்ஹோத் 2 கலத்தைப் போன்ற வடிவில் மாற்றப்பட்டுள்ளது. 

பகுப்பு:சோவியத் விண்வெளிப் பயணங்கள்
கம்பம் ஆட்டம்

கம்பத்தாட்டம் என்பது கோடைகாலத்தில் மாரியம்மன் கோவிலில் கம்பம் நடப்பட்டு ஐந்து முதல் பதினைந்து நாள்கள் வரை நடைபெறும்.இந்த ஆட்டம் தமிழகத்தின் அழியா சிறப்பாக அமைந்துள்ளது. இது நாட்டுப்புற நிகழ்த்து கலை ஆகும் . இசையும் ஆட்டமும் தான் இக்கலையின் பிரதானம்.

## மேற்கோள்கள்


பகுப்பு:கவர்ச்சி நடனங்கள்
வினை விளைவுக் கோட்பாடு

ஒரு நிகழ்வு நேரடியாக மற்றொரு நிகழ்வுக்கு மூலமாக இருக்கும் என இரு நிகழ்வுகளுக்கிடையிலுள்ள தொடர்பைப்பற்றி விளக்குவது **வினை விளைவுக் கோட்பாடு**.

வினை விளைவுக் கோட்பாட்டு வாழ்வியலின் ஒரு அடிப்படைக் கூறாகத் தென்பட்டாலும், இது ஒரு  அறிவியல், மெய்யியல், ஆன்மீகக் கருத்துரு ஆகும். ஆன்மிக கருத்துருவைப்பற்றி இந்து சமயத்தில் மூவினைத் தத்துவத்தில் பார்க்கவும்.

எடுத்துக்காட்டாக வேதியியற் பொருட்கள் ஒன்றுடன் ஒன்று சில குறிப்பிட்ட சூழ்நிலையில் குறிப்பிட்ட வழிமுறையில் சேரும் பொழுது வேதிவினை நிகழும். எந்தப் பொருட்களைச் சேர்த்தால் என்ன வேதியற் பொருட்களாக மாறும் என்று வேதியியல் அறிவு கொண்டு எதிர்வு கூறலாம்.
::NaCl(aq) + AgNO<sub>3</sub>(aq) → NaNO<sub>3</sub>(aq) + AgCl(s)

வினை விளைவுக் கோட்பாடின் நம்பிக்கையில் தான் விவசாயிகள் நிலத்தைப் பதனிட்டு, விதையை விதைத்து, நீர்பாச்சி, பாதுகாத்து அறுவடை செய்கிறார்கள். சில வேளைகளில் அவர்கள் எதிர்பார்த்தது போல் கால சூழ்நிலைகள் பொருந்தி வராமல் போவதும் உண்டு.

வினை விளைவுக் கோட்பாடின் அடிப்படையில் தான் நோய்களையும், அதற்கான காரணிகளையும், அதற்குரிய மருந்துகளையும் மருத்துவர் பரிந்துரைக்கிறார்.

## இவற்றையும் பார்க்க
* பட்டாம்பூச்சி விளைவு
* கர்மா
* முடிவிலி

## வெளி இணைப்புகள்
* விளைவும் வினையும்   Causality and Causation by John F. Sowa  

## மேற்கோள்கள்

பகுப்பு:மெய்யியல்
பகுப்பு:அறிவு
பகுப்பு:இயற்பியல் கோட்பாடுகள்
பகுப்பு:வினை விளைவுக் கோட்பாடு
யயுற்சு

**யயுற்சு** (அல்லது சுசுட்சு) (ஜப்பானிய மொழி: 柔術; jūjutsu; ஆங்கிலம்:Jujutsu ) ஒரு ஜப்பானியத் தற்காப்புக் கலை. இது பெரும்பாலும் கொழுவுப் பற்றிப் பிடித்தல், அடித்தல் நுணுக்கங்களை மையப்படுத்தியது. இந்தக் கலை சாமுராய் போர்வீரர்களால் ஆயுதம் பயன்படுத்த முடியாத சூழ்நிலையில் ஆயுதம் தரித்த வீரர்களை விரைவாய் செயலிழக்க செய்வதை நோக்காகக் கொண்டு வளர்த்தெடுக்கப்பட்டது.

## மேற்கோள்கள்

பகுப்பு:தற்காப்புக் கலைகள்
பகுப்பு:சண்டை விளையாட்டுக்கள்
சேம்சு கார்ஃபீல்டு

**சேம்சு ஏபிராம் கார்ஃபீல்டு** (*James Abram Garfield*, **ஜேம்ஸ் கார்ஃபீல்ட்**; நவம்பர் 19, 1831 – செப்டம்பர் 19, 1881) ஐக்கிய அமெரிக்காவின் 20வது குடியரசுத் தலைவர் ஆவார். இவர் படுகொலை செய்யப்பட்டதால் 6 மாதங்கள் வரையிலேயே அரசுத்தலைவர் பதவியில் இருந்தார்.

இவர் அதிபராக வர் முன்னர் அமெரிக்க இராணுவத்தில் மேஜர் ஜெனரலாகவும், அமெரிக்கக் கீழவையில் உறுப்பினராகவும் இருந்திருக்கிறார். சுட்டுக் கொல்லப்பட்ட அமெரிக்க அரசுத் தலைவர்களில் இவர் இரண்டாமவர் ஆவார் (முதலாமவர் ஆபிரகாம் லிங்கன்). குடியரசுக் கட்சியைச் சேர்ந்த இவர் இவரின் அரசியல் எதிராளியான சார்ல்ஸ் கிட்டோ என்பவனால் ஜூலை 2, 1881 இல் காலை 9:30 மணிக்கு சுடப்பட்டுப் படுகாயமடைந்தார். படுகாயமடைந்த நிலையில் செப்டம்பர் 19 இல் இவர் இறந்தார்.

thumbnail|left|சார்ல்சு கிட்டோ என்பவரால் அரசுத்தலைவர் கார்ஃபீல்டு சுடப்படல் (பிராங்க் லெசுலி வரைந்தது)

## மேற்கோள்கள்

## வெளி இணைப்புகள்
* Garfield, Harding, and Arthur
* Official whitehouse.gov biography 

பகுப்பு:1831 பிறப்புகள்
பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:கொலை செய்யப்பட்ட அரசுத் தலைவர்கள்
பகுப்பு:1881 இறப்புகள்
பகுப்பு:ஆங்கில அமெரிக்கர்கள்
வஸ்தோக் 5

**வஸ்தோக் 5** என்பது, சோவியத் விண்வெளித் திட்டத்தின் ஒரு பகுதியாகும். வஸ்தோக் 3 ஐயும் வஸ்தோக் 4 ஐயும் போல், வஸ்தோக் 5 திட்டமும், வஸ்தோக் 6 உடன் இணைத் திட்டமாக நடைமுறைப்படுத்தப்பட்டது. முன்னைய இணையைப் போலவே இவ்விரண்டும் நெருக்கமாக வந்ததுடன், வானொலித் தொடர்பும் கொண்டன. 

விண்வெளி வீரரான வலரி பைக்கோவ்ஸ்கி எட்டு நாட்களுக்குச் சுற்றுப்பாதையில் இருப்பதாக முன்னர் முடிவு செய்யப்பட்டிருந்தும், சூரியக் கதிர்வீச்சு அதிகமாக இருந்ததால் திட்டத்தில் பலமுறை மாற்றங்கள் செய்யப்பட்டு இறுதியில் 5 நாட்களிலேயே பூமிக்குத் திருப்பி அழைக்கப்பட்டார். எனினும் தனி ஒருவரை ஏற்றிக்கொண்டு சுற்றுப்பாதையில் அதிக நாட்கள் இருந்த விண்கலம் இன்றுவரை இதுவே ஆகும். 

இவ் விண்கலத்தின் கழிவு சேகரிப்புத் தொகுதியில் ஏற்பட்ட பழுது காரணமாகக் கலத்தினுள் நிலைமை நன்றாக இருக்கவில்லை. பைக்கோவ்ஸ்கி புவிக்குத் திரும்பும் நேரத்தில், வஸ்தோக் 1, 2 ஆகிய கலங்களைப் போலவே இதிலும் சேவைக் கலத்திலிருந்து சரியாகப் பிரிய முடியாத பிரச்சினை இருந்தது. இந்த மீள்கலம் இப்போது கலூகாவில் உள்ள த்சியோல்கோவ்ஸ்கி அருங்காட்சியகத்தில் வைக்கப்படுள்ளது.

## பயணக்குழு

* வலரி எஃப். பைக்கோவ்ஸ்கி

### பின்புலக்குழு

* போரிஸ் வொல்யானோவ்

### Reserve பயணக்குழு

* அலெக்சி லியோனோவ்

பகுப்பு:சோவியத் விண்வெளிப் பயணங்கள்
கடிதம்

**கடிதம்** அல்லது **திருமுகம்** அல்லது **மடல்** (*letter*) எனப்படுவது இருவருக்கிடையே இடம்பெறும் எழுத்து தகவல் பரிமாற்றத்தைக் குறிக்கின்றது. தமிழில் இதை கடிதம் மூலமே  அஞ்சல் இடம்பெறுகிறது. இது உறவுகளுக்கிடையிலும் நண்பர்களுக்கு இடையிலும் தகவல் பரிமாற்றத்துக்கு உதவுகிறது. கடிதம் எழுதுவதானது மொழியின் இலக்கிய மற்றும் இலக்கண முறைகளைப் பாதுகாக்க உதவுகிறது. அதாவது எழுதுவதற்கும் வாசிப்பதற்குமான அறிவு வளர்க்கப்படுகிறது.  தொடக்கத்தில் காகித வழி நேரடி பரிமாற்றமாக இருந்த இந்தத் தொடர்பு, இணையம் அறிமுகப்படுத்தப்பட்ட பின்னர் இணையம் ஊடாக மின்னஞ்சல் அனுப்புதல் பிரபலமடைவதால் வழக்கொழிந்துவருகிறது.

## மேற்கோள்கள்
வஸ்தோக் 6

**வஸ்தோக் 6** என்பது மனித விண்வெளிப் பறப்புத் திட்டம் ஒன்றில் பயணம் செய்த முதல் பெண் விண்வெளிவீரர் என்ற பெருமையை வலன்டீனா தெரஸ்கோவா என்னும் சோவியத் பெண்ணுக்கு வழங்கிய விண்வெளித் திட்டம் ஆகும். விண்வெளிப் பறப்பில் பெண்களின் உடலில் ஏற்படும் மாற்றங்கள் பற்றிய தரவுகள் சேகரிக்கப்பட்டன. முன்னைய வஸ்தோக் திட்டங்களில் பயணம் செய்த விண்வெளி வீரர்களைப்போலவே வலன்டீனாவும் பறப்புப் பதிவுகளை வைத்திருந்துடன், நிழற்படங்களையும் பிடித்துடன், கலத்தையும் நேரடியாக இயக்கினார். இவர் வெண்வெளியில் இருந்து எடுத்த அடிவானத்தின் நிழற்படங்கள் வளிமண்டலத்தில் ஏரோசோல் படலங்கள் இருப்பதைக் கண்டறியப் பின்னர் பயன்பட்டது. வஸ்தோக் 5 உடன் இணைத்திட்டமாக உருவாக்கப்பட்ட இது உருவாக்கப்பட்டபோது, இரண்டு கலங்களிலுமே பெண்களையே ஏற்றிச் செல்ல முடிவாகியிருந்தது. எனினும் பின்னர் வேறு காரணங்களுக்காக இந்த முடிவு கைவிடப்பட்டது. வஸ்தோக் 6 திட்டமே வஸ்தோக் 3கேஏ விண்கலத்தின் கடைசிப் பறப்பு ஆகும். 

## பயணக்குழு

* வலன்டீனா தெரஸ்கோவா

### பின்புலக்குழு

* இரினா சொலொவ்யோவா

### Reserve பயணக்குழு

* வலன்டீனா பொனோமர்யோவா

பகுப்பு:சோவியத் விண்வெளிப் பயணங்கள்
இசுப்புட்னிக் 2

**இசுப்புட்னிக் 2** புவிச் சுற்றுப்பாதைக்கு ஏவப்பட்ட இரண்டாவது விண்கலம் ஆகும். 1957 ஆம் ஆண்டு நவம்பர் மாதம் 3 ஆம் நாள் சோவியத் ஒன்றியத்தினால் ஏவப்பட்ட இவ் விண்கலத்தில் லைக்கா என்னும் பெயருடைய நாய் ஒன்று ஏற்றிச்செல்லப்பட்டது. ஒரு விண்கலத்தில் ஏற்றிச் செல்லப்பட்ட முதல் உயிருள்ள விலங்கு இதுவாகும். இக் கலம் 4 மீட்டர் (13 அடி) உயரமும், 2 மீட்டர் (6.5 அடி) அடி விட்டமும் கொண்ட ஒரு கூம்பு வடிவம் கொண்டது. இது பல ஒலிபரப்பி, தொலைஅளவைத் தொகுதி, கட்டுப்பாட்டு மையம், வெப்பநிலைக் கட்டுப்பாட்டுத் தொகுதி, பல அறிவியற் கருவிகள் ஆகியவற்றைக் கொண்ட பல பகுதிகளாகப் பிரிக்கப்பட்டிருந்தது. இன்னொரு மூடப்பட அறையில் *லைக்கா* வைக்கப்பட்டது.

பொறியியல், உயிரியல் ஆகியன தொடர்பான தரவுகள் டிரால் டி என்னும் தொலையளவுத் தொகுதியால், ஒவ்வொரு சுற்றுக்கும் 15 நிமிட காலம் தரவுகள் புவிக்கு அனுப்பிவைக்கப்பட்டன. சூரியக் கதிர்வீச்சையும், அண்டக் கதிர்வீச்சையும் அளப்பதற்காக இரண்டு ஒளிமானிகள் கலத்தில் இருந்தன. 

பகுப்பு:இசுப்புட்னிக் திட்டம்
யுலிசீஸ் கிராண்ட்

**யுலிசீஸ் எஸ். கிராண்ட்** (பிறப்பு **ஹைரம் யுலிசீஸ் கிராண்ட்**, ஏப்ரல் 27, 1822 - ஜூலை 23, 1885) முன்னாள் இராணுவ ஜெனரலும் 18ஆம் ஐக்கிய அமெரிக்கக் குடியரசுத் தலைவர் ஆவார். அமெரிக்க உள்நாட்டுப் போரில் ஒன்றிய படையின் பிரதான ஜெனரல் ஆவார். குடியரசுக் கட்சியை சேர்ந்த கிராண்ட் 1868இல் பதவியில் ஏறினார். 
## மேற்கோள்கள்

பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:அமெரிக்க உள்நாட்டுப் போர்
பகுப்பு:1822 பிறப்புகள்
பகுப்பு:1885 இறப்புகள்
பகுப்பு:ஆங்கில அமெரிக்கர்கள்